Першапачаткова не прыняла яна прапанову аб замужстве і ад Сымона Лявонавага з мястэчка Герады, што ў Какорыцы. Ведаючы пераборлівасць дзяўчыны, прыйшоў ён на перамовы ледзь не ноччу, каб у выпадку чаго ніхто і не ведаў, што ён хадзіў у сваты да Жукоў ( так у Дубраўках звалі дзеда Марты). Дзяўчына, якая ўжо спала, добра і не разгледзела тады жаніха, таму і адправілі сватоў ні з чым.